Nordjyllands Beredskab kæmper lige nu med at slukke en på miljøanlægget i Ravnshøj ud for Frederikshavn. Ikke mindre end 25 brandfolk er på arbejde med at grave ud, slukke og flytte de brændende affaldsdynger, som flere steder er omkring 15 meter høje. - Vi har allerede været i gang i mange, mange timer, og vi er begyndt at forberede os på, at det kan trække ud i rigtigt mange timer endnu, siger indsatsleder på stedet, Jesper Ludvigsen fra Nordjyllands Beredskab. Branden startede allerede torsdag, og lige nu er der foruden brandfolkene og tre tankvogne, to sprøjter, to gravkøer på larvefødder, to gummigeder og en bulldozer i gang med grave i dyngerne, som straks efter bliver overdynget med vand og flyttet væk. - Vores taktik er at grave, slukke og flytte, og vi håber på, at kun halvdelen af affaldsdyngerne er brændt, når vi engang er færdige. Jeg tør ikke sige, hvornår vi er færdige og pakke sammen, siger han. Der er ikke farligt affald i lageret, og der er ikke sundhedsrisikoen forbundet med branden, men det kan give nogle lugtgener i omgivelserne. Miljøanlægget oplevede for et par år siden også en brand på lageret. Her tog man sine forholdsregler, og og lavede en opdeling og afgrænsning af lagerbygning. Derfor forventes det nu, at branden kan holdes under kontrol af beredskabet og personalet.

Opsummering:
Branden på miljøanlægget i Ravnshøj raser stadig, og brandfolkene graver lige nu ud og slukker de 15 meter høje affaldsdynger.